als_Latn dik_Latn sag_Latn
Garda po bënë përgatitjet e fundit për tu siguruar se gjithçka është gati për pritjen e ministres së ardhshme, Radmilla Sheqerinska-Jankovska e cila do drejtojë Ministrinë e Mbrojtjes. Ajo bashkë me ministrin e deritanishëm Zoran Jolevski kryen ceremoninë e pranim-dorëzimit të detyrës së ministrit.
Ministrja e re e mbrojtjes tha se nuk do të lejojë të ketë uniforma të grisura dhe vonesa të rrogave në ushtri.
“Karrierën time e fillova si asistente e akademisë ushtarake në Shkup dhe mirë më kujtohet fjalët të cilat ishin shkruan në mure: “Nderë, Detyrë dhe Vendlindje”, u shpreh Radmila Sheqerinska Jankovska, Ministre e Mbrojtjes.
Në krye të Ministrisë së Punëve të Brendshme të Maqedonisë rikthehet Oliver Spasovski. Agim Nuhiu riktheu postin e ministrit, të cilin e kishte pranuar menjëherë pas përfundimit të zgjedhjeve të dhjetorit, ashtu siç ishte paparë me Marrëveshjen e Përzhinës. Nuhiu i tha Spasovskit se në MPB ka shumë punë dhe shumë punë duhet të rregullohen, kurse ministri i ri shprehu keq ardhje që në kohën kur ministri Nuhiu ishte ministër ndodhën shumë ngjarje të këqija.
Nikolla Popovski priti te dera emnakun e tij Dimitrov, duke i dëshiruar punë të mbarë.
“Kjo është ministria për punë të jashtme nuk është as te njëra as te tjera parti”, tha Nikolla Dimitrov, Ministër i Jashtëm.
Në mënyrë të zakonshme ia nisi punës edhe Dragan Tevdovski në Ministrinë e Financave. Profesori dhe eksperti i financave do të udhëheq me ministrinë e financave, një nga ministritë që do ta ketë barrën më të madhe. Atë e priti paraardhësi i tij Kiril Minoski, i cili në këtë detyrë ishte vetëm për një vit.
Lupço Nikollovski në Ministrinë e Bujqësisë, Pylltarisë dhe Ekonomisë së Ujrave pranoi detyrën nga ministri Mihailo Cvetkov. Nikollovski premtoi se do të mbështet bujqit dhe projekte të ndryshme.
Nuk frikohem nga detyrat dhe nga përgjegjësia që do ta kam, deklaroi ministri i ekologjisë Sadulla Duraku gjatë pranimit të postit të ministrit në dikasterin e ekologjisë.
“Të zgjidhesh ministër nuk është privilegj është përgjegjësi. Dhe e keni parasysh se në RM problemet ekologjike janë të shumta”.
Edhe në ministrinë e Shoqërisë Informatike dhe Administratës u krye procedura e pranim-dorëzimit të detyrës , ku ministri Damjan Mançevski u ulë në karrigen e ministres së deritanishme Marta Tomovska – Arsovska.
Por ndryshe ishte vetëm tek Ministria e Kulturës, ku ministrja në largim, Elizabeta KançevskaMilevska, ia dorëzoi funksionin ministrit të ri të Kulturës Robert Allagjozovskit, por duke mos lejuar që ceremonia të xhirohet nga kamerat.
Ndryshe, ministria e drejtësisë, ekonomisë, shëndetësisë, për punë dhe politikë sociale, Ministria për transport dhe lidhje dhe ministria për pushtet lokal do të bëjnë pranim-dorëzimin e ministrive gjatë ditëve në vijim.
Përgatiti A.Jonuzi/A.Qerimi
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mri_Latn